

**Түркістан қалалық мәслихатының кейбір шешімдерінің күші жойылды деп тану туралы**

Оңтүстік Қазақстан облысы Түркістан қалалық мәслихатының 2016 жылғы 3 ақпандағы № 53/299-V шешімі

      «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының 2001 жылғы 23 қаңтардағы Заңының 7 бабы 5 тармағына, «Нормативтік құқықтық актілер туралы» Қазақстан Республикасының 1998 жылғы 24 наурыздағы Заңының 21-1 бабына және Оңтүстік Қазақстан облысының әділет департаментінің 2016 жылғы 19 қаңтардағы № 2-26-3/472 хатына сәйкес, Түркістан қалалық мәслихаты **ШЕШІМ ҚАБЫЛДАДЫ:**

      1. Осы шешімнің қосымшасына сәйкес Түркістан қалалық мәслихатының кейбір шешімдерінің күші жойылды деп танылсын.

      2. Осы шешім алғашқы ресми жарияланған күнінен бастап қолданысқа енгізіледі.

*Қалалық мәслихат*

*сессиясының төрағасы                       Б.Сулейменов*

*Қалалық мәслихат*

*хатшысы                                    Ғ.Сарсенбаев*

Түркістан қалалық мәслихатының

2016 жылғы 03 ақпандағы № 53/299-V

шешіміне қосымша

 **Түркістан қалалық мәслихатының күші жойылған кейбір шешімдерінің тізбесі**

      1. Түркістан қалалық мәслихатының 2015 жылғы 25 қыркүйектегі № 45/256-V «Түркістан қаласының аумағында пайдаланылмайтын ауыл шаруашылығы мақсатындағы жерлерге жер салығының мөлшерлемесін және бірыңғай жер салығының мөлшерлемелерін жоғарылату туралы» шешімі (Нормативтік құқықтық кесімдерді мемлекеттік тіркеудің тізіліміне № 3363 тіркелген, 2015 жылғы 28 қазандағы «Түркістан» газетінде № 43 жарияланған),

      2. Түркістан қалалық мәслихатының 2015 жылғы 25 қыркүйектегі № 45/257-V «Б» корпусындағы Түркістан қалалық мәслихат аппаратының мемлекеттік әкімшілік қызметшілерінің қызметін жыл сайынғы бағалаудың әдістемесін бекіту туралы» шешімі (Нормативтік құқықтық кесімдерді мемлекеттік тіркеудің тізіліміне № 3349 тіркелген, 2015 жылғы 16 қазандағы «Түркістан» газетінде № 42 жарияланған).

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК